กลุ่มแบงก์ฉุดSET ปิดดิ่ง 19 จุด หลังธปท.สั่งงดปันผล-ซื้อหุ้นคืน จับตากนง.ประชุม24มิ.ย.นี้
กลุ่มแบงก์ฉุดSET ปิดดิ่ง 19 จุด หลังธปท.สั่งงดปันผล-ซื้อหุ้นคืน จับตากนง.ประชุม24มิ.ย.นี้ โดยดัชนีปิดตลาดวันนี้ ที่ระดับ 1,352.18 จุด ลบ 18.64 จุด หรือ 1.36% มูลค่าการซื้อขาย 6.58 หมื่นล้านบาท
22 มิ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,352.18 จุด ลบ 18.64 จุด หรือ 1.36% มูลค่าการซื้อขาย 6.58 หมื่นล้านบาท 
10 หุ้นกดดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ปรับตัวลงมากกว่าตลาดหุ้นในภูมิภาคเอเชียที่ส่วนใหญ่จะติดลบแต่ไม่มากนัก ขณะที่ตลาดในยุโรปเทรดบ่ายนี้ก็แกว่งไซด์เวย์ทั้งในแดนบวก-ลบราว 0.2% ทั้งนี้ ตลาดบ้านเราได้รับแรงกดดันจากหุ้นในกลุ่มแบงก์หลังจากที่ธนาคารแห่งประเทศไทย (ธปท.) ได้ขอให้ธนาคารพาณิชย์งดจ่ายเงินปันผลระหว่างกาลจากผลการดำเนินงานในปี 63 และงดซื้อหุ้นคืนชั่วคราว เพื่อเตรียมสภาพคล่องไว้ ส่งผลให้วันนี้มีแรงขายหุ้นในกลุ่มแบงก์อย่างต่อเนื่อง
โดยหากมองทางยุโรป, อังกฤษ, ออสเตรเลีย และนิวซีแลนด์ ที่เคยเกิดปัญหาแบบนี้ กลุ่มแบงก์ก็จะปรับตัวลงแรงใน 3 วัน ปรับลงประมาณ 10-13% ต่อไปก็จะต้องไปดูภาพระยะยาวการฟื้นตัวของกลุ่มแบงก์จะทำได้ดีแค่ไหน
ทั้งนี้ ให้รอติดตามการประชุมคณะกรรมการนโยบายการเงิน (กนง.)ในวันที่ 24 มิ.ย.นี้ และติดตามการแถลงของกองทุนการเงินระหว่างประเทศ (IMF) ในวันที่ 24 มิ.ย.เช่นกัน ว่าจะมีการประเมินเศรษฐกิจโลกอย่างไรบ้าง
สำหรับแนวโน้มการลงทุนในวันพรุ่งนี้ (23 มิ.ย.) นายกรภัทร กล่าวว่า ตลาดฯคงจะพักตัวต่อเนื่อง พร้อมให้แนวรับ 1,330-1,315 จุด ส่วนแนวต้าน 1,375 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
KBANK   มูลค่าการซื้อขาย  5,890.10 ล้านบาท  ปิดที่   89.25 บาท ลดลง   6.50 บาท
BBL     มูลค่าการซื้อขาย  4,026.15 ล้านบาท  ปิดที่  105.00 บาท ลดลง  10.50 บาท
SCB     มูลค่าการซื้อขาย  3,366.07 ล้านบาท  ปิดที่   71.50 บาท ลดลง   5.75 บาท
PTTEP   มูลค่าการซื้อขาย  2,483.00 ล้านบาท  ปิดที่   95.75 บาท เพิ่มขึ้น  0.25 บาท
BAM     มูลค่าการซื้อขาย  1,996.86 ล้านบาท  ปิดที่   24.80 บาท ลดลง   0.70 บาท
 
ตลาดหุ้นเอเชีย
